**Eero Teräväinen** (s. 8. maaliskuuta 1999 Helsinki) on suomalainen jääkiekkopuolustaja, joka pelaa SM-liigajoukkue KooKoossa.

Ura
---

### Seuraura

Teräväinen on Jokereiden kasvatti. Kaudella 2013–2014 hän oli C-nuorten SM-karsinnoissa joukkueensa tehokkain puolustaja tehoilla 3+10=13. Lincoln Stars varasi Teräväisen 65. pelaajana USHL:n varaustilaisuudessa 2015. Kaudella 2015–2016 hän oli Jokereiden B-nuorten tehokkain puolustaja Roope Laavaisen kanssa tehoilla 5+17=22. Teräväinen valittiin kauden päätteeksi B-nuorten SM-sarjan toiseen tähdistökentälliseen.

Kaudeksi 2016–2017 Teräväinen siirtyi Yhdysvaltoihin hänet vuotta aiemmin varanneen Lincoln Starsin USHL-joukkueeseen. Hänet nimettiin kauden aikana myös USHL/NHL Top Prospects Gameen, mutta Teräväinen joutui kuitenkin jättämään ottelun väliin loukkaantumisen vuoksi. Kaudella 2017–2018 hän oli Starsin tehokkain puolustaja tehoilla 4+29=33, joilla Teräväinen sijoittui koko USHL:n puolustajien pistepörssissä yhdeksänneksi. Kaudeksi 2018–2019 hänet kiinnitettiin Denverin yliopistoon, mutta Teräväisen siirto kuitenkin kariutui ja hän teki heinäkuussa 2018 kaksivuotisen SM-liigasopimuksen Helsingin IFK:n kanssa. Samalla Teräväisen kerrottiin pelaavan kauden 2018–2019 lainalla Mestis-joukkue Jokipojissa. Hänen tulokaskautensa toi siellä 50 runkosarjaottelussa tehot 3+18=21, viidessä playoff-ottelussa yhden maalin ja kahdessa Suomen Cupin ottelussa kaksi syöttöpistettä. Teräväinen oli runkosarjassa joukkueensa tehokkain puolustaja ja hän voitti Jokipoikien sisäisen tehotilaston lukemalla +13.

Kauden 2019–2020 Teräväinen aloitti HIFK:n A-nuorissa. Hän oli joukkueen paras syöttäjä ja tehokkain puolustaja tehoilla 4+31=35. Teräväinen voitti myös HIFK:n sisäisen tehotilaston lukemalla +30. Hänet valittiin A-nuorten SM-liigan toiseen tähdistökentälliseen. Teräväinen debytoi kauden aikana myös SM-liigassa, jossa hän pelasi kahdeksan runkosarjaottelua tehopistein 1+1=2. Teräväinen teki liigadebyyttinsä 5. helmikuuta 2020 vieraissa Hämeenlinnan Pallokerhoa vastaan. Hänelle avautui paikka HIFK:n kokoonpanosta, kun joukkueesta peräti seitsemän pelaajaa oli sivussa flunssan vuoksi sekä kaksi pelaajaa Sweden Hockey Gamesissa. Teräväinen merkittiin heti HIFK:n ykköspuolustajapariin Joonas Järvisen viereen. Hän sai ottelussa jääaikaa 17.46 minuuttia. Teräväinen teki ottelussa myös kauden ainoan tehopisteensä SM-liigassa tehtyään liigauransa avausmaalin sekä saatuaan syöttöpisteen oltuaan kakkossyöttäjänä Thomas Nykoppin tekemään ylivoimamaaliin. Veli-Pekka Laitinen valitsi hänet ottelun Alumnien tähtien ykköstähdeksi. Huhtikuussa 2020 Teräväinen teki HIFK:n kanssa kaksivuotisen jatkosopimuksen.

Kaudella 2020–2021, tammikuussa 2021 HIFK lainasi Teräväisen 28. helmikuuta asti kestävällä sopimuksella Pelicansiin. Lainasopimuksen taustalla oli Pelicansin tarve paikata Niclas Almarin ja pitkään sivussa olleen Casimir Jürgensin loukkaantumisia. Hän pelasi siellä neljä ottelua tehopistein 1+2=3, kunnes jo noin kuusi ennen lainasopimuksensa päättymistä Teräväinen kutsuttiin tammikuun lopulla takaisin HIFK:hon. Yhteensä hän pelasi varsinaisen tulokaskautensa aikana SM-liigassa 39 runkosarjaottelua tehopistein 1+11=12 ja neljä playoff-ottelua tehden yhden syöttöpisteen. Teräväinen voitti kauden päätteeksi SM-pronssia.

Kesken kauden 2021–2022, lokakuussa 2021 Teräväisen sopimus HIFK:n kanssa purettiin yhteisymmärryksessä ja hän siirtyi kevääseen 2023 asti ulottuvalla sopimuksella KooKoohon. Seura hankki Teräväisen ensisijaisesti paikkaamaan puolustuksensa pitkäaikaisia loukkaantumisia. Hän teki loppukaudella 42 runkosarjaottelussa tehot 2+16=18 ja 12 playoff-ottelussa tehot 1+2=3. Teräväisen SM-liigauran ensimmäinen playoff-maali syntyi toisessa puolivälieräottelussa 29. maaliskuuta 2022 Mikkelin Jukureita vastaan. Hänen osumansa jäi KooKoon 3–2-voittoon päättyneen ottelun voittomaaliksi. Ossi Munnukka valitsi Teräväisen ottelun Alumnien tähtien kakkostähdeksi. Hänen kautensa päättyi kuitenkin loukkaantumiseen neljännessä välieräottelussa, kun Tapparan pelaaja kaatoi Teräväisen maalinedustatilanteessa. Teräväinen oli sivussa myös alkukauden 2022–2023, kunnes hän palasi kaukaloihin lokakuussa. Teräväinen teki SM-liigan yhden kauden piste-ennätyksensä tehoilla 7+13=20. Hän oli KooKoon eniten maaleja tehnyt puolustaja Charles-Edouard D’Astous'n kanssa. Huhtikuussa 2023 Teräväinen teki seuran kanssa vuoden mittaisen jatkosopimuksen.

### Maajoukkueura

Teräväinen pelasi alle 18-vuotiaiden MM-kilpailuissa vuonna 2017, jolloin hän voitti hopeaa. Teräväinen pelasi myös alle 18-vuotiaiden Ivan Hlinkan muistoturnauksessa vuonna 2016. Hän pelasi myös World U-17 Hockey Challengessa vuonna 2015. Yhteensä Teräväinen on pelannut yhden nuorten ja 36 poikien maaottelua.

Muuta
-----

Teräväisen isoveli Teuvo pelaa hyökkääjänä NHL-seura Carolina Hurricanesissa ja hän on voittanut myös Stanley Cupin Chicago Blackhawksissa vuonna 2015. Heidän pikkusiskonsa Satu pelasi omalla urallaan hyökkääjänä Naisten Liigaa Espoo Unitedissa, Espoo Bluesissa ja Kiekko-Espoossa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2016–2017 | Lincoln Stars | USHL | 36 | 2 | 6 | 8 | 8 | – | – | – | – | – |  |  |  |  |  |  | U18 | 7 | 0 | 1 | 1 | 2 |
| 2017–2018 | Lincoln Stars | USHL | 60 | 4 | 29 | 33 | 32 | 4 | 1 | 1 | 2 | 0 |
| 2018–2019 | Jokipojat | Mestis | 50 | 3 | 18 | 21 | 53 | 5 | 1 | 0 | 1 | 0 |
| 2019–2020 | HIFK | A-SM | 47 | 4 | 31 | 35 | 8 | – | – | – | – | – | Kakkostähdistö |
|  | HIFK | SM-liiga | 8 | 1 | 1 | 2 | 0 | – | – | – | – | – |
| 2020–2021 | HIFK | SM-liiga | 35 | 0 | 9 | 9 | 18 | 4 | 0 | 1 | 1 | 0 |
|  | Pelicans | SM-liiga | 4 | 1 | 2 | 3 | 2 | – | – | – | – | – |
| 2021–2022 | HIFK | SM-liiga | 9 | 0 | 1 | 1 | 4 | – | – | – | – | – |
|  | KooKoo | SM-liiga | 42 | 2 | 16 | 18 | 12 | 12 | 1 | 2 | 3 | 10 |
| 2022–2023 | KooKoo | SM-liiga | 45 | 7 | 13 | 20 | 18 | 7 | 0 | 3 | 3 | 0 |
| 2023–2024 | KooKoo | SM-liiga | 51 | 6 | 11 | 17 | 12 | – | – | – | – | – |
| 5 kautta | yhteensä | SM-liiga | 194 | 17 | 53 | 70 | 66 | 23 | 1 | 6 | 7 | 10 |
| 1 kausi | yhteensä | Mestis | 50 | 3 | 18 | 21 | 53 | 5 | 1 | 0 | 1 | 0 |

Lähteet
-------

* Eero Teräväinen The Internet Hockey Databasessa (englanniksi)
* Eero Teräväinen Eurohockey-sivustolla (englanniksi)
* Eero Teräväinen *Elite Prospects*. Everysport Media Group AB.  (englanniksi)

### Viitteet

1. ↑  Kollit *hifkishockey.fi*. HIFK Ishockey rf. Viitattu 5.2.2020.
2. 1 2  Tilastot - Eero Teräväinen *liiga.fi*. Jääkiekon SM-liiga Oy. Viitattu 21.6.2021.
3. 1 2 3 4 5 6 7  Eero Teräväinen *Elite Prospects*. Everysport Media Group AB.  (englanniksi)
4. ↑  Elite Prospects - Jokerit U16 *eliteprospects.com*. Everysport Media Group AB. Viitattu 5.2.2020. (englanniksi)
5. ↑  Elite Prospects - Jokerit U18 *eliteprospects.com*. Everysport Media Group AB. Viitattu 5.2.2020. (englanniksi)
6. ↑  Morreale, Mike G.: 40 players named for USHL/NHL Top Prospects Game *nhl.com*.  13.12.2016. National Hockey League. Viitattu 6.5.2023. (englanniksi)
7. ↑  USHL/NHL Prospects Game *neutralzone.net*.  10.1.2017. Neutral Zone LLC. Viitattu 6.5.2023. (englanniksi)
8. ↑  Elite Prospects - USHL Stats 2017-2018 *eliteprospects.com*. Everysport Media Group AB. Viitattu 5.2.2020. (englanniksi)
9. ↑  Puolustajalupaus Teräväinen HIFK:hon - kiekkoilee ensi kauden Mestiksessä *Jatkoaika.com*.  10.7.2018. Jatkoaika r.y. Viitattu 5.2.2020.
10. ↑  Elite Prospects - Jokipojat *eliteprospects.com*. Everysport Media Group AB. Viitattu 5.2.2020. (englanniksi)
11. ↑  Elite Prospects - HIFK U20 *eliteprospects.com*. Everysport Media Group AB. Viitattu 5.3.2020. (englanniksi)
12. ↑  Silventoinen, Juha: Nuorten SM-liigan parhaat valittu – Tieksola ja Tuomisto palkintorohmuina *Jatkoaika.com*.  5.3.2020. Jatkoaika r.y. Viitattu 5.3.2020.
13. ↑  Hoffrén, Sami: HIFK:n kokoonpano on rajussa myllerryksessä – peräti 14 pelaajaa sivussa *is.fi*.  5.2.2020. Sanoma Media Finland Oy. Viitattu 5.2.2020.
14. ↑  HPK - HIFK, 5.2.2020 *liiga.fi*.  5.2.2020. Jääkiekon SM-liiga Oy. Viitattu 5.2.2020.
15. ↑  HPK - HIFK, 5.2.2020 *liiga.fi*.  5.2.2020. Jääkiekon SM-liiga Oy. Viitattu 5.2.2020.
16. ↑  Pärnänen, Antti: Superlupaus Brad Lambert jatkaa 2 vuotta HIFK:ssa – Myös tähtihyökkääjät Jere Sallinen ja Ville Leskinen jatkavat *Jatkoaika.com*.  6.4.2020. Jatkoaika r.y. Viitattu 6.4.2020.
17. ↑  Seppä, Lassi: HIFK:n Eero Teräväinen lainalle Pelicansiin − Niclas Almari loukkaantui Jukurit-ottelussa *Jatkoaika.com*.  18.1.2021. Jatkoaika r.y. Viitattu 18.1.2021.
18. ↑  Seppä, Lassi: Eero Teräväisen Pelicans-pesti jäi lyhyeksi − palaa HIFK:hon *Jatkoaika.com*.  30.1.2021. Jatkoaika r.y. Viitattu 31.1.2021.
19. ↑  Määttä, Arto: KooKoo vahvistaa puolustustaan Eero Teräväisellä *Jatkoaika.com*.  12.10.2021. Jatkoaika r.y. Viitattu 12.10.2021.
20. ↑  Kookoo - Jukurit, 29.3.2022 *liiga.fi*.  29.3.2022. Jääkiekon SM-liiga Oy. Viitattu 31.5.2022.
21. ↑  Myös Teräväisen kausi ohi – Loponen palaa takaisin *kookoo.fi*.  14.4.2022. KooKoo Hockey Oy. Viitattu 31.5.2022.
22. ↑  Elite Prospects - KooKoo *eliteprospects.com*. Everysport Media Group AB. Viitattu 6.5.2023. (englanniksi)
23. ↑  Eero Teräväinen täydentää oranssimustien jatkosopimuksia *kookoo.fi*.  18.4.2023. KooKoo Hockey Oy. Viitattu 6.5.2023.
24. ↑  Teuvo Teräväinen *Elite Prospects*. Everysport Media Group AB.  (englanniksi)
25. ↑  Satu Teräväinen *Elite Prospects*. Everysport Media Group AB.  (englanniksi)

KooKoo – SM-liiga
1 Niskanen |
2 Ahonen |
3 Väisänen |
4 Liikonen |
6 Lehtivuori (**A**) |
7 Jurmo |
8 Nurmi |
10 Aaltonen |
11 Emanuelsson |
12 Leskinen |
13 Paajanen (**C**) |
14 Suuronen (**A**) |
17 Gröndahl |
18 Ottosson |
19 Heinonen |
20 Valkeejärvi |
22 Molin |
23 Engberg |
24 Teräväinen |
27 Tardif |
29 Koblížek |
31 Malík |
32 Setänen |
37 Bouramman |
43 Kukkonen |
45 D’Astous |
46 Török |
49 Barton |
74 Korhonen |
75 Ilomäki |
91 Andersson |
-- Vopravil  

Valmentajat Salo – Grönvall – Helenius – Satosaari – Juppo